לילי גלדסטון

לילי גלדסטון (באנגלית: Lily Gladstone; נולדה ב-2 באוגוסט 1986) היא שחקנית קולנוע, טלוויזיה ותיאטרון ילידה אמריקאית, גלדסטון התפרסמה בעיקר בזכות תפקידה בסרט "רוצחי פרח הירח" (2023) בבימויו של מרטין סקורסזה. גלדסטון היא השחקנית הילידה אמריקאית הראשונה שזכתה בפרס גלובוס הזהב ופרס גילדת שחקני המסך והראשונה להיות מועמדת לפרס האוסקר לשחקנית הטובה ביותר.

 ביוגרפיה 
גלדסטון נולדה ב-2 באוגוסט 1986 בקאליספל (אנ'), מונטנה. גדלה בשמורה בלאקפוט בעיירה לשעבר בראונינג (אנ'), מונטנה, היא משבט הסיקסיקה (אנ') ומשבט הבלקפיט (אנ') ויש לה גם שורשים אירופאיים; אמה לבנה ואביה הוא ילידי. היא צאצאית של ראש ממשלת בריטניה ויליאם גלאדסטון.

התחילה להתעניין במשחק בגיל חמש כאשר צפתה בסרט "מלחמת הכוכבים - פרק 6: שובו של הג'דיי". אחת מחוויות המשחק הראשונות של גלדסטון בילדותה הייתה כאשר תיאטרון הילדים של מיסולה (אנ') הגיע לעיר הולדתה וליהק אותה כאחות חורגת מרושעת בסינדרלה. משפחתה של גלדסטון עברה לאזור סיאטל במדינת וושינגטון במהלך שנותיה בחטיבת הביניים כדי להיות קרובה יותר לסבתה. שם גלדסטון התחילה לשחק בתיאטרון השכונתי.

בשנת 2004 סיימה את לימודיה בבית הספר התיכון מאונטלייק טראס במאונטלייק טראס (אנ'), וושינגטון. בשנת 2008 היא סיימה את לימודיה באוניברסיטת מונטנה (אנ') עם תואר ראשון באמנויות יפות (BFA) במשחק ובימוי עם התמחות בחוג ללימודי אינדיאנים. באוניברסיטת מונטנה, היא החלה להתעניין בתיאטרון המדוכאים. עם סיום לימודיה, היא העבירה שיעורי משחק וסדנאות בקהילה הילידית שלה.

 קריירה 
פריצתה הראשונה של גלדסטון הייתה בסרט "נשים מסוימות" משנת 2016, על תפקידה בסרט זכתה בפרס של שחקנית משנה באיגוד מבקרי הקולנוע של לוס אנג'לס.

משנת 2019 גלדסטון משחקת בתפקיד חוזר בסדרת הדרמה "מיליארדים".באותה שנה שיחקה בתפקיד קטן בסרט הדרמה "פרה ראשונה".

בשנת 2023 שיחקה בתפקיד ראשי בסרט "ריקוד חגיגי" שבכורתו התקיימה בפסטיבל סאנדס. באותה שנה כיכבה בתפקיד הראשי בסרט "רוצחי פרח הירח" של מרטין סקורסזה, משחקה של גלדסטון בסרט זיכה אותה בפרסי מבקרים רבים, ואף זכתה בפרס גלובוס הזהב לשחקנית הטובה ביותר - סרט דרמה ובפרס גילדת שחקני המסך לשחקנית בתפקיד ראשי. גלדסטון היא השחקנית הילידה אמריקאית הראשונה לקבל מועמדות לשחקנית הראשית הטובה ביותר בפרסי האוסקר.

בפברואר 2024, לוהקה לתפקיד הראשי בסרט "משטרת הזיכרון" שנכתב על ידי התסריטאי צ'ארלי קאופמן. עוד באותה שנה, כיכבה במיני-סדרה מבית הולו, "מתחת לגשר" (אנ'), דרמת פשע המבוססת על הספר באותו שם מאת רבקה גודפרי (אנ') ועוקב אחר רצח רינה וירק.

ביולי 2025 גלדסטון הצטרפה לצוות השחקנים של גרסה מחודשת לסרט "השוד המושלם", בהפקת אולפני אמזון שיבויים על ידי מייקל בי. ג'ורדן שגם יככב בתפקיד הראשי. הצילומים מתוכננים להתקיים בקיץ 2025, והסרט מיועד לצאת לאקרנים בהפצה קולנועית בלעדית ב-5 במרץ 2027.

 חיים אישיים 
גלדסטון משתמשת בכינוי הגוף "they", היא הסבירה ב-2023, "ברוב שפות הילידים, אין כינויים מגדריים. אין הוא/היא, יש רק הם... השימוש שלי בכינויים הוא דרך חלקית לבטל את הדה-קולוניזציה של המגדר לעצמי". גלדסטון מזדהה כ"מגדרית בינונית" וחברה בקהילת הלהט"ב.

 עמדות והתבטאויות 
בספטמבר 2025 גלדסטון הייתה בין יותר מ-1,200 אנשי תעשיית הקולנוע והטלוויזיה שחתמו על עצומה בה הם מתחייבים שלא לעבוד עם מוסדות וחברות קולנוע ישראליות שלטענתם "מעורבות בפשעי מלחמה, ג'נוסייד ואפרטהייד נגד העם הפלסטיני". את העצומה יזם הארגון Film Workers for Palestine שטען כי רוב מוסדות וחברות הקולנוע בישראל מעולם לא תמכו בזכויות המלאות של הפלסטינים. בעצומה נכתב כי מאחר שממשלות רבות בעולם "מאפשרות את הטבח בעזה", על אנשי הקולנוע לפעול כדי לא להיות שותפים לו.

 פילמוגרפיה 

 קולנוע 
+שנהסרטתפקידהערות2013ג'ימי פיקארד (אנ')אישה בזריחהWinter in the Bloodמרלין2015Subterraneaהת'ר2016נשים מסוימות (אנ')ג'יימיהלב הפגום של באסטר (אנ')קונסיירז'2017Walking OutליילהThe Thin Lineדרלה דיטריך2019פרה ראשונה (אנ')אשת הפקטור2020FreelandמארהTwo Eyesאנולה2022The Last ManhuntמריהQuantum Cowboysלינדה2023The Unknown Countryטאנהגם תסריטאיתרוצחי פרח הירחמולי ברקהארט (אנ')2024ריקוד חגיגי (אנ')ג'אקסJazzyטאנהגם מפיקה בפועל2025מסיבת נישואין (אנ')לי2027השוד המושלם (אנ')TBAמשטרת הזיכרוןIn Memoriamסמנת'ה

 טלוויזיה 
+שנהסדרהתפקידהערות2017–20חדר 104 (אנ')אבי2 פרקים2019–23מיליארדיםרוקסן6 פרקים2021טוקה וברטי (אנ')מכונאיתדיבוב; פרק: "Bird Mechanics"2022–23Reservation Dogsאוקטי סמפסון2 פרקים2024מתחת לגשר (אנ')קאם באטלנדתפקיד ראשי; 8 פרקים

 פרסים ומועמדויות 
שנהפרסקטגוריהפרויקטתוצאהמקור2016פרס גות'הםשחקן פורץנשים מסוימות2017פרס אינדפנדנט ספיריטשחקנית המשנה הטובה ביותר2023פרס גות'הםההופעה הראשית הטובה ביותרThe Unknown Country2024פרס גלובוס הזהבהשחקנית הטובה ביותר – דרמהרוצחי פרח הירחפרס איגוד מבקרי הקולנוע האמריקאיהשחקנית הטובה ביותרפרס גילדת שחקני המסךההופעה הטובה ביותר של שחקנית בתפקיד ראשיההופעה הטובה ביותר של צוות שחקנית בסרט קולנועפרס אינדפנדנט ספיריטפרס ג'ון קאסבטסThe Unknown Countryפרס אוסקרהשחקנית הטובה ביותררוצחי פרח הירחפרס ג'ות'הם לטלוויזיהההופעה הטובה ביותר במיני-סדרהמתחת לגשרפרס אמי לבידור בפריים טייםשחקנית המשנה הטובה ביותר במיני-סדרה או סדרת אנתולוגיה או סרט

 קישורים חיצוניים 



הערות שוליים

קטגוריה:אינדיאנים: אישים
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:בוגרי אוניברסיטת מונטנה
קטגוריה:בוגרות אוניברסיטת מונטנה
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:זוכי פרס גילדת שחקני המסך - שחקנים
קטגוריה:אמריקאים שהופיעו ברשימת טיים 100 נקסט
קטגוריה:שחקנים להט"בים אמריקאים
קטגוריה:אמריקאיות ממוצא אינדיאני
קטגוריה:אמריקאים ממוצא אינדיאני
קטגוריה:אמריקאיות שנולדו ב-1986
קטגוריה:אמריקאים שנולדו ב-1986